procesaur/Wiki.mk huggingface dataset:
Сиего де Авила (покраина)

Сиего де Авила (|Provincia de Ciego de Ávila) е една од покраините во Куба, која претходно била дел од покраината Камагвеј. Главен град е Сиего де Авила, кој се протега долж централниот автопат Каретера Сентрал, додека втор град по големина е Морон, кој лежи посеверно.
Вон северното крајбрежје се наоѓаат атоли кои се развиваат туристички одморалишта, главно островите Кајо Коко и Кајо Гвилермо. Јужното крајбрежје се одликува со ризофори.
Помеѓу Морон и северниот брег ма неколку езера, меѓу кои Лагуна де Лече (Млечно Езеро), наречено заради неговиот бел изглед кој се должи на присуството на варовни наслаги на тлото). Ова е најголемото природно езеро во земјата
Централниот дел од Сеиго де Авила се користи за говедарство, а другаде се одлгедуваат шеќерот, ананасот и агрумите.
1 Општини
Општини, Население(2004), Површина(км²), Местоположба, Белешки
Барагва, вклуч. Гаспар
Боливија
Венецуела
Махагва
Морон, вклуч. Кајо Коко
Примеро де Енеро
Сиего де Авила
Сиро Редондо
Флоренсија
Чамбас
''Извор: Население од пописот во 2004 г.''''Површина според општинската прераспределба од 1976 г.''
Синтакса (логика)

:''За останатите значења на поимот „синтакса“ видете ја страницата за појаснување.''
Синтакса е гранка од модерната логика што ги изучува различните видови и распоредот на знаците во некој систем, наполно занемарувајќи ги нивните можни значења. Синтакса е метод на елиминација на двосмисленост или двозначеност преку логичен систем на формирани формули. Најобично се користи во компјутерско програмирање.
Синтакса (програмирање)

:''За останатите значења на поимот „синтакса“ видете ја страницата за појаснување.''
Синтакса е множество од правила што кажуваат како и по кој редослед мора да се испрати до сметачот една наредба, оператор или инструкција за да може централната обработувачка единица (англиски: ''CPU'') да ја разбере и да ја изврши.
Санкти Спиритус (покраина)

Санкти Спиритус (|Provincia de Sancti Spíritus) е една од покраините во Куба. Главен град е Санкти Спиритус. Друг град од поголема важност е Тринидад.
Јужното крајбрежје на покраината е рамно, но западниот дел е планински. На југоисток се наоѓаат бројни ризофори и мочуришта.
Во оваа покраиниа се наоѓа најголемиот вештачки резервоар во Куба, наречен Ембалсе Заза.
Туризмот е голема стопанска гранка во покраината, кој се случува околу Тринидад, град кој му припаѓа на Светското културно наследство со дузини колонијалн згради (и речиси без архитектура од XX век) кои датираат од шпанската хегемонија во 1500-тите. Како речиси цела Куба, шеќерната трска и говедата се важни за стопанството. Тука во извесна мера се одгледуваат и тутун и ориз.
Во XVII век, холандски и британски пирати пробале да ја заземат оваа територија, но биле неуспешни, бидејќи шпанскиот гарнизон постојано ги одвраќал. Од 1660 до 1680, Тринидад бил преполн со пирати од Јамајка и Тортуга, и на двапати тие го срамниле градот со земја.
Покраините Сиенфуегос, Санкти Спиритус и Виља Клара биле дел од некогашната покраина Санта Клара.
1 Општини
Општина, Население(2004), Површина(км²), Местоположба
Јагвахај
Кабајгван
Ла Сјерпе
Санкти Спиритус
Тагваско
Тринидад
Фоменто
Хатибонико
''Извор: Население од пописот во 2004 г.''''Површина според општинската прераспределба од 1976 г.''
Морал

Морал — збир на правила на определено општество или општествена класа за содржината и начинот на меѓусебните односи на луѓето и на човечките заедници. Моралот разликува помеѓу доброто и лошото и претставува правец во филозофијата кој како предмет на изучување ја вклучува етиката, што всушност опишува начин на живеење т.е., став кон животот со свест за дисциплина. Добрите дела се нарекуваат морални и оние личности што така постапуваат луѓето ги ценат како морални. Лошите дела се означуваат како неморални и луѓето ги оценуваат како неморални личности кои така се однесуваат. Моралот е една од најважните одлики на човекот.
Друга дефиција за моралот гласи дека моралот е збирот од постапки со кој се препознава што е добро и така да се однесува, а што е лошо и така да се оценуваат постапките на другите.
Германскиот филозоф Фридрих Ниче го дефинира моралот како „идиосинкразија на декадентите, со позадинска намера да му се одмаздат на животот, и тоа со успех.“
1 Извори и облици на моралот
Моралот има три извори:
* првиот извор е општеството (заедницата), што значи дека мнозинството луѓе се сложиле што е добро и така ќе постапуваат.
* вториот извор е самиот човек (единката) кој го создава моралот според сопствени идеи и постапки , но и овој морал се оценува во заедницата.
* третиот извор можат да бидат сознатијата од минатото и од целиот свет,се мисли на мудростите и изкусувањата од минатото за прашањата на доброто и злото.
Облици на изразување на моралот: моралните судови, правила, вредности, однесување, совест, карактер и должностите.
Германскиот филозоф Фридрих Ниче бил остар критичар на христијанскиот морал, кој долго време доминирал во западната цивилизација. Според него, христијанскиот морал бил „Кирка на сите мислители“ кои „биле во негова служба“; дека тој е „најлош облик на волјата за лажење“ и дека тој го расипал човештвото.
Курбла

Курбла (од германски: ''Кurbel'') — свиткан дел од осовина или оска, или пак крак поврзан под прав агол со крајот на осовината, преку кое се добива или оддава движење; ова се користи и за промена на кружно во алтернативно движење, или пак од алтернативно во кружно (кружење). Познати примери за курблата се рачната мелачка за месо, педалниот систем со кој се вози велоспиед и сл.
Курблите порано се наоѓале често на некои машини; на пример, речиси сите грамофони пред 1930-тите биле на навивање со курбли, а пак моторите со внатрешно согорување кај автомобилите се палеле на курбла пред да се појави електричното палење. Мопедите и ден денес се палат со ножна курбла.
1 Поврзано
* Макара
* Коленесто вратило
* Равенки за клипен ôд
Медитација

Терминот медитација се однесува на широк спектар на практики (како и терминот спорт) кој вклучува техники со цел да се промовира релаксација, да се изгради внатрешна енергија или сила на животот и да се развијат сочувството, љубовта, трпението, великодушноста и простувањето.
Зборот медитација има различни значења во различни контексти. Медитацијата се практикува уште од античко време како дел од голем број верски традиции и верувања. Медитацијата често вклучува внатрешен напор за само-регулирање на умот на некој начин. Медитацијата често се користи за расчистување на умот и олеснување за многу здравствени проблеми, како што се високиот крвен притисок, депресијата и анксиозноста. Таа може да се направи седејќи, или на активен начин.
Медитацијата може да вклучува генерирање на емоционална состојба со цел анализирање на таа состојба - како лутина, омраза, итн. Mедитација, исто така, може да вклучува повторување на мантра и затворање на очите. Mантрата е избрана врз основа на нејзината соодветност на медитаторот. Медитацијата има смирувачки ефект и ја насочува свеста навнатре сè додека не се постигне чиста свест, опишана како "да се биде буден во внатрешноста, без да се биде свесен за ништо освен самата свест". Накратко, постојат десетици специфични стилови на медитација, и многу различни типови на активности кои честопати се нарекуваат медитативна практика.
Камагвеј (покраина)

Камагвеј (|Provincia de Camagüey) е најголемата покраина во Куба. Главен град е Камагвеј. Други градови се Флорида и Нуевитас.
Камагевеј е низинска покраина, речиси без ридови и планински венци. Северното и јужното крајбрежје се одликуваат со бројни големи атоли.
На овие крајбрежја има песокливи плажи, и покрај големиот туристички потенцијал, покраината не е развиена на тој план. Исклучок од ова е плажата Санта Лусија, на северниот брег.
Стопанството во покраината Камагвеј се состои главно од одгледување говеда, шеќер (на север и југ) и полјоделство. Покраината е позната по својата каубојска култура, со чести манифестации на родео. Исто така важни за стопанството се и кокошките и оризот, а постои и мала овоштарска индустрија за одгледување на цитруси. Во главниот град се наоѓа една од малкуте пиварници во земјата.
1 Општини
Општина, Население(2004), Површина(км²), Местоположба
Вертиентес
Гвајмаро
Есмералда
Камагвеј
Карлос М. де Сеспедес
Минас
Нахаса
Нуевитас
Санта Крус дел Сур
Сибаису
Сиера де Кубитас
Флорида
Химагвају
''Извор: Население од пописот во 2004 г.''''Површина според општинската прераспределба од 1976 г.''
Матансас (покраина)

Матансас (|Provincia de Matanzas) е покраина во Куба. Поголеми градови се Карденас, Ховелјанос и главниот град Матансас. Одморалишниот град Варадеро исто така се наоѓа во оваа покраина.
Оваа е втора покраина по големина во Куба. Покраината е главно рамна, со највисоката точка (Пан де Матансас) на само 380 m надморска височина.
Северното крајбрежје има бројни мали атоли, честак и мангрови близу водата.
Јужното крајбрежје е едно од најпосебните места во Куба: тука има огромно мочуриште, Сиенага де Запата које се поротега ширум јужниот дел на покраината и истоимениот полуостров. Источно од полустровот се наоѓа Заливот на свињите, местото на неуспешната инвазија поддржана од САД.
Ова е една од најиндустријализираните покраини во Куба, со нафтени извори, рафинерии, објекти за супертанкери, и 21 шеќерана за обработка на шеќерната трска која се одгледува во покраината.
1 Општини
Покраината Матансас има 13 општини. На крајот на 2010 г. е укината општината Варадеро, со припојување на нејзината територија кон општината Карденас. Дотогаш имала вкупно 14 општини.
Општини, Население(2004), Површина(км²), Местоположба
Калимете
Карденас
Колон
Лимонар
Лос Арабос
Марти
Матансас
Педро Бетанкур
Перико
Сиенага де Запата (Плаја Ларга)
Унион де Рејес
Хагвеј Гранде
Ховелјанос
''Извор: Население од пописот во 2004 г.''''Површина според општинската прераспределба од 1976 г.''
2 Наводи
*
Охрана

Централен бугаромакедонски клуб или „Охрана“ — колаборационистичка организација која постоела во текот на Втората светска војна од 1941 до 1944 година. Делувала кај локалното македонско население од западна Егејска Македонија, потпомогната од тамошните бугарофили.
„Охрана“ е формирана од бугарскиот офицер Андон Калчев, кој е роден во село Жужелци, Костурско, со цел создавање на услови во овој дел на Македонија за потпаѓање под власта на Царството Бугарија. Западниот дел од Егејска Македонија, односно југозападниот дел на Македонија (во етнички и географски граници) била спорна територија помеѓу Кралството Италија и Царството Бугарија. Бил постигнат договор според кој оваа територија потпаднала под власта на Италија, меѓутоа бугарските власти не биле задоволни од таквата поделба и сакале овој дел на Македонија да се најде под бугарска окупација. Оттука бугарските власти, преку „Охрана“ сакале да извршат притисок врз италијанските власти и да создадат услови за присоединување на овој дел од Македонија под бугарска власт. Треба да се истакне на 12 март 1943 година во Костур пристигнува генерал Џузепе дел Џудиче со наредба на италијанската команда за вклучување на италијански војници за помош на „Охрана“. По капитулацијата на Италија во текот на летото на 1943 година, италијанската зона е окупирана во есента од Германците. Со помош на германските власти четите на Охрана се реорганизирани во територијална одбрана и се превооружени.
1 Наводи
Олгин (покраина)

Олгин (|Provincia de Holguín) е една од покраините во Куба, втора по населеност, по градот-покраина Хавана. Се наоѓа во југоисточниот дел на земјата. Поважни градови се Олгин (главниот град), Банес, Антилја, Мајари и Моа.
Населението брои малку над еден милион жители. Зафаќа површина од 9.300 км², од кои 25% отпаѓаат на шуми.
1 Историја
Кристофер Колумбо допловил тука на 27 октомври 1492. Потем тој рекол дека ова е „најубавата земја која човечки очи имаат видено“.
Покраината Олгин била создадена во 1978 год., по одделувањето од регионот ''Ориенте''.
2 Познати личности
* Генерал Каликсто Гарсија (1839-1898), херој од војната за независност
* Генерален Командант Фидел Кастро (1926), правник, Претседател на Куба.
* Генерал на Армијата Раул Кастро (1931), Министер за војска и Претседател на Куба.
3 Стопанство
Како и најголемиуот дел од земјата, стопанството во Олгин се заснова на шеќерна трска, но рударството, пченката и кафето се исто така важни гранки.
Во Моа има огромна фабрика за обработка на кобалт со терминали за испорака, која била изградена со помош од странство, која во главен дел дошла од Канада. Во покраината има и многу индустриски капацитети за обработка и на хром, никел, железо и челик.
Од неодамна во покраината почнат е и развојот на туризмот и постојат бројни хотели околу Гвардалавака.
4 Општини
Олгин е поделен на 14 општини:
Општина, Население(2004), Површина(км²), Местоположба
Антилја
Багванос
Банес
Какокум
Калихто Гарсија
Квето
Мајари
Моа
Олгин
Рафаел Фрејре
Сагва де Танамо
Урбано Норис
Франк Паис
Хибара
''Извор: Население од пописот во 2004 г.''''Површина според општинската прераспределба од 1976 г.''
Лимфа

Лимфата е телесна течност кај човекот и вишите ‘рбетници која настанува од крвта. Нејзината улога е транспорт на поголемиот процент од липидите назад во циркулаторниот систем и срцето, како и улога во имунитетот. Таа се состои од лимфна плазма (всушност крвна плазма) и интерстициска течност.
Кога крвната плазма излегува од капиларите за да изврши размена на материи со клетките, околу 90% од неа по пат на осмоза се враќа назад, додека 10% преминуваат во лимфотокот, заедно со липидите. Притоа, крвната плазма се меша со интерстициската течност и се добива лимфата. Во лимфата се среќаваат и леукоцити.
Лимфата се формира од ткивната течност и циркулира низ посебен систем на садови наречени лимфни садови. Лимфниот систем започнува со лимфни капилари чии почеток е во ткивата. Тие формираат поголеми лимфни садови и на крај се влеваат во вените пред крвта да влезе во срцето.Лимфата е безбојна течност со сличен состав како крвната плазма во која има бели крвни клетки – леукоцити.Лимфата како и венската (редуцирана) крв има улога да ги пренесува непотребните штетни материи и јаглеродниот диоксид до органите за излачување и органите за дишење преку кои тие се исфрлаат надвор од организмот.
Дервенџиство

Дервенџии ― чувари на дервен (планински превој), припадници на полувоениот ред на Турското Царство, преземени од пресоманскиот период и прилагодени на новонастанатите услови во балканските земји. Вид на локална војска во Османлиското Царство, составена од локални вооружени селани ополномоштени со указ (ферман) директно од султанот, со цел да обезбедуваат значајни патишта (најчесто тешкопроодни клисури помеѓу два града) и да го штитат населението од разни насилства.
За оваа служба биле ангажирани претежно христијани од селата блиски до дервените. За извршување на својата служба, тие уживале извесни даночни олеснувања, што придонело за значително зголемување на бројот на жителите во некои од дервенските села. наместо целото село, за подоцна (од 16 век) биле земани најчесто по 30, поретко по 60, а само во исклучителни случаи и по 90 лица. Група од 30 лица оформувала една посебна единица наречечна давул (тапан), бидејќи тој инструмент го употребиле дервенџиските стражи за да им соопштат на патниците али патот е слободен и прооден.
Дервенџиството се појавило во XIV или XV век, а статутот на дервенџииите конечно е нормиран од администрацијата на султанот Сулејман I. Дервенџиите имале право да ја известат османлиската власт за секое насилство врз месното население од страна на власта или вооружени странски разбојнички банди, кои во пограничните места често ја преминувале границата и навлегувале на територијата на Османлиската држава (Македонија). Во Македонија, познати се повеќе места кои извршувале дервенџиска дејност: Кркља, Тресонче (Кичево-Дебар), Сирула (Охридско), Маврово, Куклица (Кратовско), Златари (Ресенско), Ѓавато (Битола-Охрид), Демир Капија, Герман (Кривопаланечко), Бродец (Скопско), демирхисарските села итн. На територијата на етно-географска Македонија се регистрирани преку 150 дервенџиски села.
Дервенџиството претставувало значајна мерка за обезбедување на редот и мирот во Османлиското Царство. Остатоци од ваквата служа се одржале сѐ до првата половина на 19 век.
1 Наводи
Фрагментација на диск

Фрагментација е компјутерски феномен при кој запишувањето на податотеките на диск, оперативниот систем не наоѓа секогаш доволно голем празен простор за да ги запише како една целина, туку ги запишува на повеќе празни места. Тоа се вика делење - фрагментација (англиски: fragmenting) на дискот/датотеките.
Ваквото делење ја успорува работата со дискот, бидејќи при читањето на фрагментирана податотека треба истата да се бара на повеќе места. Ова може да се реши со повеќе постоечки програми кои фрагментираните податотеки ги реаранжираат во континуални целини.
На пример, во Windows доколку сакаме да провериме дали и колку е дискот фрагментиран и доколку сакаме истиот да го дефрагментираме, тоа можеме да го направиме со вградената бесплатна програма за дефрагментирање на дискот (Disk Defragmenter). Start>Programs>Accessories>System Tools>Disk Defragmenter.
Милано

Милано (|Milano; милански: ''Milan'') — вториот најголем град во Италија и главен град на регионот Ломбардија. Самиот град има население од околу 1,35 милиони, додека неговата урбана област е петта најголема во рамките на ЕУ и најголема во Италија со проценето население од околу 5,2 милиони. Големото ширење на градот кое следеле по повоениот економски бум во 1950-тите и 1960-тите и растот на пространата урбана област, наведуваат дека градот има влијание и надвор од неговите административни граници, создавајќи метрополитенска област од седум до девет милиони луѓе. Според Евростат, метрополитенската област има население од 8.071.271 луѓе во 2011. Таа се вбројува во т.н. ''Сина банана'', област во Европа со најмногу население и индустриска густина.
Милано бил основан од Келтите. Подоцна, градот бил освоен од Римјаните, станувајќи главен град на Западното Римско Царство. Во текот на средниот век, Милано се развил како трговски и банкарски центар. Низ вековите бил освојуван и владеен од Франција, Хабсбуршка Шпанија и Австрија, до 1859 кога градот конечно бил припоен од новото Кралство Италија. Во текот на раните 1900-тите, Милано ја предводел индустријализацијата на младата нација, станувајќи економски, социјален и политички центар. Лошо погоден од уништувањата во Втората светска војна и по суровата нацистичка окупација, градот станал главен центар на италијанскиот отпор. По војната, градот доживеал силен економски бум, привлекувајќи голем број на имигранти од руралната Јужна Италија. Во текот на последните декади, Милано привлекува голем број на странски имигранти и денес повеќе од една шестина на неговото население е со странско потекло.
Милано е главен индустриски, трговски и финансиски центар на Италија и водечки глобален град. Во неговиот финансиски центар се наоѓа италијанската берза (''Borsa Italiana'') и седиштата на најголемиот дел на националните банки и компании. Градот е познат како еден од главните градови во светот на модата и дизајнот. Благодарение на неговите важни музеи, театри и знаменитости (вклучувајќи ја Миланската катедрала, петта најголема катедрала во светот и Санта Марија деле Грацие, украсена со слики на Леонардо да Винчи, дел од светското културно наследство) Милано привлекува повеќе од два милиони посетители секоја година. Во него се наоѓаат бројни институции и универзитети, со повеќе од 185.000 студенти во 2011, т.е. 11 проценти во целата земја. Градот е исто така познат по неколку меѓународни настани и саеми, како што се Миланската модна недела и Саемот за мебел, најголем од таков вид во светот, и ќе биде домаќин на светскиот саем Експо 2015. Милано е дом на два големи фудбалски клубови, Милан и Интер.
1 Милано како тема во уметноста
Во својот расказ „Стаклениот лиценцијат“, Сервантес го нарекува Милано работилница на богот Вулкан и зеница на француското кралство, велејќи дека тој е град кој може да зборува и да работи.
2 Поврзано
* Ломбардија
* Северна Италија
* Милано-Санремо
Раздробувачка функција

Раздробувачка функција (раздробник) или хеш-функција (од |hash function) — резултат со фиксна големина кој е добиен со примена на еднонасочна математичка функција (понекогаш таа се нарекува раздробувачки алгоритам) до произволна количина на податоци. Ако постојат промени во влезните податоци, се менува. Раздробувањето (наречено и „хеширање“) може да се користи во многу операции, вклучувајќи и проверка и дигитално потпишување. Се нарекува и извод на порака.
При добар раздробувачки алгоритам промените во влезните податоци може да се дојде до промена на секој бит во произлезената вредност; заради оваа причина, раздробувањата се корисни при утврдување на каква било видоизмена на големи објекти на податоци, како што се пораките.
Вообичеани раздробувачки алгоритми се: SHA 1, MD2, MD4 и MD5.
1 Поврзано
* Контролен збир
2 Историја
Терминот „хаш“ нуди природна аналогија со своето не техничко значење (да се „исечка“ или „направи хаос“ од нешто), со оглед на тоа како хаш-функциите ги мешаат нивните влезни податоци за да го изведат нивниот излез. Во своето истражување за прецизното потекло на терминот, Доналд Кнут забележува дека, додека Ханс Питер Лун од IBM се чини дека бил првиот што го користел концептот на хаш функција во меморандум од јануари 1953 година, самиот термин ќе се појави само во објави литература кон крајот на 1960-тите, за принципите на дигиталниот компјутерски систем на Херберт Хелерман, иако дотогаш веќе беше широко распространет жаргон.
Ролс-Ројс Фантом III

Фантом III (''Phantom III'') бил последниот голем предвоен Ролс-Ројс. Се појавил на пазарот во 1936 год, наместо неговиот претходник Фантом II.
Ова возило се раликувало од другите по својот целосно алуминиумски V12 мотор. Со 95.2 mm пречник и 114.3 mm клип, новите дванаесет цилиндри биле со зафатнина од 7.3 Л (7338 КС). Ова бил мотор со надвентили управувани од едно коленесто вратило помеѓу лежиштата на цилиндрите. Ова е последниот V12 Ролс-Ројс сѐ до 1998, со појавувањето на моделот Сребрен Серафим.
Друга важна одлика на автомобилот била самостојната амортизација напред, заснована на конструкција од Џенерал Моторс. Оваа амортизација на принцип на спирална пружина била дополнета со додатна полуелиптична пружина одзади.
И тука наоѓаме 4-брзински рачен менувач со синхронизиран пренос на 2-рата, 3-тата, и 4-тата брзина. Во 1938 била додадена и петта брзина (овердрајв). Возилото имало и серво-кочници на сите четири тркала.
Ролс-Ројс Фантом V

Фантом V (''Phantom V'') е ултраексклузивен модел на Ролс Ројс од 1960-тите. Биле направени вкупно 516. Моторот е V8 од 90° со работна зафатнина од 6.230 см³ и двојни SU карбуратори со 4-брзински автоматски менувач. Автомобилот има барабански кочници и оскино растојание од 3,683 mm. Фантом V се произведувал од 1959 до 1968 год, заснован на моделот Сребрен Облак II, делејќи го со него V8 моторот и автоматскиот менувач ''Џенерал Моторс Хидраматик''. Од 1963, па натаму бил ставан 7% посилен мотор од Сребрена Сенка III, како и нови предни крила со вградени двојни фарови во подоцнежните модели.
Џон Леноновиот Фантом V е еден од највредните предмети во поп-колекционерството.
Ролс-Ројс Фантом IV

Ролс-Ројс Фантом IV (''Phantom IV'') е најексклузивниот модел на Ролс-Ројс во историјата. Биле направени само 18 вакви автомобили, во периодот помеѓу 1949 и 1956 г, специјално само за кралски семејства и шефови на држави. Ова е и единствениот Ролс-Ројс со 8-цилиндричен построен мотор.
Првиот Фантом IV го поседувала принцезата Елизабета, подоцна кралица Елизабета II на Обединетото Кралство. Нарачката била отстапување од традицијата на набавка на Дајмлерови автомобили, која продолжила сè до набавката на т.н. Bentley State Limousine во 2002 г.
Првиот автомобил, кој станал државен автомобил со нејзиното доаѓање на престолот во 1952 и денес стои во Кралските Коњушници, а подоцна бил додаден и сличен модел со ландаулет каросерија.
1 Сопственици
* кралицата Елизабета II, Велика Британија
* Принцезата Маргарет, Велика Британија
* диктаторот Франциско Франко (сега во служба на крал Хуан Карлос I), Шпанија
* шахот Мухамед Реза Пахлеви, Иран
* принцот Талал бин Абдул Азиз, Саудиска Арабија
Касиопеја (соѕвездие)

Доколку го најдеме на небото соѕвездието Голема Мечка, а потоа и познатата ѕвезда Северница и ако погледот продолжи да се движи во истата насока, лесно може да се забележи една група на ѕвезди, кои како на небото да градат развлечена (раширена) форма на латинската буква W. Поширокиот дел на оваа буква како да покажува на која страна се наоѓа север. Тоа се петте најсјајни ѕвезди од соѕвездието Касиопеја (Cassiopeia и кратенката Cas).
Според старогрчката митологија Касиопеја била жена на Кефеј и мајка на Андромеда. Се зборува дека наоколу премногу се фалела оти таа и Андромеда се многу убави. Поради таа своја ароганција и преголемо фалење, врзана е за својот стол и осудена да кружи околу Северниот Пол со главата надолу, како поука за другите дека треба да се почитува скромноста.
Со голо око, во ова соѕвездие можат да се видат 90 ѕвезди. Бидејќи ова соѕвездие се наоѓа во делот од небото, каде проаѓа Млечниот Пат, соѕвездието изобилува со мноштво интересни небесни објекти.
Најсјајна ѕвезда од ова соѕвездие е алфа Касиопеја (Шедар). Таа е оддалечена од нас 200 светлосни години. Оваа ѕвезда има привиден сјај од 2,23 величина и спектар K. Тоа значи дека е ѕвезда со портокалов сјај и температура на површината од 4000 степени. Инаку нејзиниот сјај е околу 230 пати поголем од Сончевиот.
Втората ѕвезда по сјајност е бета Касиопеја или Каф. Таа има привиден сјај со величина од 2,25 и припаѓа на спектралната класа Ф. Тоа значи дека има белузлавожолта боја и површинска температура од околу 700 степени. Сјајот на оваа ѕвезда е околу 19 пати поголема од Сончевиот, а од нас е оддалечена околу 45 светлосни години. Оваа ѕвезда припаѓа на групата ѕвезди кои имаат променлив сјај.
Гама Касиопеја или Цих има спектар БО. Тоа значи дека оваа ѕвезда е белузлаво-сина и дека има површинска температура од околу 20.000 степени, но сочести промени. Нејзиниот привиден сјај најчесто има величина од околу 2,4. Оваа ѕвезда има чести промени. Во текот на своите непредвидливи промени, таа го менува својот сјај, спектар, боја, температура и пречник.
Оваа ѕвезда од нас е оддалечена околу 100 светлосни години и од Сонцето е посјајна околу 100 пати.
Во 1572 година во ова соѕвездие се појавила супернова ѕвезда, денес позната како Тихо Брахеова ѕвезда, во чест на познатиот астроном Тихо де Брахе. Во тоа време, новопојавената ѕвезда на небото со својот сјај ги надминала сите ѕвезди, па дури можела да се набљудува и при полна дневна светлина.
Во близина на променливата ѕвезда АР Касиопеја се наоѓа еден од најсјајните радиоизвори на небото, познат како Касиопеја А. Снимањето на ова место, со големите телескопи, покажа дека на местото на радиоизворот оптички се гледаат низа слаби маглини, за кои се претпоставува дека се остаток уште од една експлозија на супернова. Историчарите предвидуваат дека таа се случила во 1680 година.
Во соѕвездието Касиопеја постојат и маглини, т.е. ѕвездени јата. Некои од попознатите се маглините: М52, М103, 457 (NGC457) и други.
Тибар

Тибар (ита. Tevere), трета по должина река во Италија со 406 км, по По и Адиџе, тече низ Рим во правец од планината Фумајоло до Тиренското Море, во кое се влева во два слива: еден низ предградијето Остија на југ, а вториот низ Фијумиџино на север. Сливот на Тибар е околу 18.000 км<sup>2</sup>.
1 Име
Името ''Тибар'' веројатно е од пре-латинско потекло, како и римскиот назив Tibur (денес Тиволи). Според митските приказни, кралот Тиберние, деветти од легендарните кралеви на Алба лонга, се удавил во реката Албула, која потоа била преименувана во Тибат. Овој мит можеби може да го објасни сеќавањето на раниот пред-индоевропски назив на реката, 'бела' од седименти.
2 Историја
Градот Рим бил основан на брегот на Тибер околу 25 км од морето во Остија. Според легендите, браќата близнаци Ромул и Рем биле оставени на брегот на Тибар, каде ги спасила волчица.
Реката ја означува границата меѓу земјата на етрурците на запад, сабините на исток и латините на југ. Бенито Мусолини, роден во Ромања, ја прилагодил границата меѓу Тосканија и Емилија-Ромања, така што изворот на Тибар лежи во Ромања. Мусолини поставил римски столб на местото каде извира реката, со изгравирано QUI NASCE IL TEVERE SACRO AI DESTINI DI ROMA ("Овде е роден Тибар, свет за судбината на Рим").
Тибар бил од круцијална важност за Римската трговија, бидејќи бродовите можеле да стигнат до 100 км низводно; постојат докази дека бил користен за пренос на жито од Val Teverina уште во 5-от век п.н.е. Подоцна бил користен за превоз на камен, дрво и прехранбени производи до Рим.
За време на пунските војни од 3-от век п.н.е., пристаништето во Остија станало клучна поморска база. Подоцна станало најбитното пристаниште на Рим, каде се увезувало жито, маслиново масло и вино од Римските колонии во Средоземјето. Пристаништа биле градени и по брегот во самиот Рим. Римјаните ја поврзале реката со канализацискиот систем (''Cloaca Maxima'') со подземна мрежа на тунели и други канали, за да донесат вода до средината на градот.
Големата седиментација на реката го отежнало одржувањето на Остија, па императорите Клаудиус и Трајан направиле ново пристаниште во Fiumicino во првиот век. Тие изградиле нов пат, ''via Portuensis'' за да го поврзат Рим со Fiumicino. Двете пристаништа биле подоцна напуштени.
Тибар бил познат по своите изливи и поплави - Campus Martius редовно се потопувала до длабочина од неколку метри.
3 Препливајќи го Тибар
Бидејќи реката е поврзана со Рим, терминот „пливајќи го Тибар“ станал протестантски назив за премин кон Римски Католицизам.
Седум рида на Рим

Седумте римски рида источно од Тибар се дел од срцето на Рим. Седумте рида на биле: Cermalus, Cispius, Fagutal, Oppius, Palatium, Sucusa и Velia. Тие честопати се споменуваат во римската митологија, религија и политика. Се смета дека првобитниот Рим го изградил Ромул на ридот Палатин (''Collis Palatinus''). Останатите шест од седумте рида на подоцнежниот Рим се Авентин (''Collis Aventinus''), Капитол (''Collis Capitolinus''), Квиринал (''Collis Quirinalis''), Виминал (''Collis Viminalis''), Есквилин (''Collis Esquilinus'') и Целиј (''Collis Caelius'').
Во почеток на седумте рида имало неколку населби кои не се сметале за дел од градот Рим. Жителите на овие ридови почнале да учествуваат во религиозни игри и така почнале да се организираат. Градот Рим настанал со здружување на овие одделни населби и сушење на мочварното земјиште во долината меѓу ридовите, претворајќи го во пазари и форуми.
Денес познатиот Ватикански Рид (италијански: ''Vaticano'', од латинскиот: ''Collis Vaticanus'') е северозападно од Тибар и не е дел од седумте рида на Рим. Исто така ни ридот Пинциј (италијански: ''Pincio'', од латинскиот: ''Mons Pincius''), на север, и Јаникул (италијански: ''Gianicolo'', од латинскиот: ''Ianiculum''), на запад, не се сметаат во седумте рида.
Од седумте рида на доцнежен Рим, пет од нив (Авентин, Целиј, Есквилин, Квиринал и Виминал) се населени подрачја со споменици, згради и паркови, Капитол денес е седиште на општината Рим, а Палатин е археолошко подрачје.
1 Седумте рида
Тука, по азбучен ред накратко се набројани седумте рида на Стариот Рим, заедно со нивните латински оригинали:
* Авентин (''Aventinus'')
* Виминал (''Viminalis'')
* Есквилин (''Esquilinus'')
* Капитол (''Capitolinus'')
* Квиринал (''Quirinalis'')
* Палатин (''Palatinus'')
* Целиј (''Caelius'')
Чешки јазик

Чешкиот јазик (''čeština'' или ''český jazyk'') е западнословенски јазик кој е службен и доминантен јазик во Чешката Република. Јазикот го зборуваат околу 12 милиони луѓе во Чешка и чешката дијаспора. Чешкиот јазик е сроден и тесно поврзан со словачкиот јазик, но и со останатите западнословенски јазици.
1 Потекло на поимот
Името на чешкиот јазик (''čeština'') потекнува од името на словенскиот народ Чеси (''Češi''). Чесите ја населуваат територијата на централна Бохемија и според словенската митологија името потекнува од основачот на чешката нација Чех.
2 Статус
Чешкиот јазик го зборуваат најголемиот број од граѓаните на Чешката Република, каде е и службен јазик. Јазикот се користи на сите нива во чешкото општество, почнувајќи од владините установи па сè до трговијата. Во Словачката Република, чешкиот јазик е признат за малцински јазик и се користи на локално ниво во областите со чешко население. Покрај тоа, чешкиот јазик е еден од 23 службени јазици на Европската Унија, која како таков бил признат во мај 2004 година.
3 Дијалекти
Чешкиот јазик е составен од повеќе дијалекти кои се меѓу себе разбирливи, а поради влијанието на медиумите разликите меѓу нив се намалуваат. Чешките дијалекти се поделени на 4 групи:
* група чешки наречја - интердијалект
* средноморавски дијалекти
* источноморавски дијалекти
* шлески дијалекти
Пограничните предели со Германија имаат хетерогени говори.
4 Сродност со словачкиот
име= Чешки јазик
Говорниците на чешкиот јазик можат лесно да разберат пишан и зборуван словачки и обратно. Сепак, постојат некои дијалекти кои не можат да се разберат така лесно, па така некои источни словачки дијалекти се потешки за разбирање за Чесите. Луѓето кои се родиле по распадот на Чехословачка, имаат одредени проблеми со одредени изрази и зборови, како и со зборови кои се исти по форма, а различни по значење. Како лингвистичка споредба, во прилог следува извадок од Декларацијата за човекови права на двата јазика:
:чешки: ''Všichni lidé se rodí svobodní a sobě rovní co do důstojnosti a práv. Jsou nadáni rozumem a svědomím a mají spolu jednat v duchu bratrství.'':словачки: ''Všetci ľudia sa rodia slobodní a sebe rovní, čo sa týka ich dôstojnosti a práv. Sú obdarení rozumom a svedomím a majú navzájom konať v bratskom duchu.'':македонски: ''Сите човечки суштествa се раѓaaт слободни и еднакви по достоинство и правa. Tиe се обдарени со разум и совест и требa да се однесувaaт еден кон друг во дуxот на општочовечкaтa припaдност.''
5 Примери
;Основни зборови
македонски чешки
земја, země
небо, -nebe
вода, voda
оган, oheň
маж, muž
жена, žena
јаде, jíst
пие, pít
голем, velký
мал, malý
ноќ, noc
ден, den
добар ден, dobrý den
добра вечер, dobrý večer
добра ноќ, dobrou noc
благодарам, děkuji
здраво, Ahoj
;Месеци
Чешкиот јазик ги користи старите називи за месеците, за разлика од македонскиот кој ги користи новите.
македонски чешки
Јануари, Leden
Февруари, Únor
Март, Březen
Април, Duben
Мај, Květen
Јуни, Červen
Јули, Červenec
Август, Srpen
Септември, Září
Октомври, Říjen
Ноември, Listopad
Декември, Prosinec
6 Поврзано
* Чеси
* Чешка азбука
* Чехија
* Словачки јазик
Јадро (информатика)

Јадро (|kernel) — основни функции на еден оперативен систем. Јадрото на оперативниот систем содржи бројни функции од ниско ниво кои го управуваат начинот на функционирање на сметачот: начинот на пренос на податоците на системот, начинот на планирање на извршување на задачите во обработувачот, начинот на алоцирање на меморија, итн.
За да се разбере улогата на јадрото на оперативниот систем, корисно е да се знае што се случува кога се стартува некој програм на сметачот. На пример, кога сакаме да го стартуваме текстуалниот обработувач, се извршува сложена низа на настани. Бараниот програм (текстуален обработувач) мора да се идентификува, а поединечната податотека во која се наоѓа програмот мора да се пронајде на системскиот медиум за чување на податоци (обично тврд диск). Во системската меморија мора да се резервира слободен простор за програмата, а потоа програмот се чита од дискот и се запишува во меморијата. Потоа мора да се испланира обработувачско време за извршување на програмата од страна на обработувачот. Конечно, влезот и излезот на програмата мора да се насочува и управува.
Ако програмот работи со периферни уреди, како што се печатачи или други мрежни уреди, влезот и излезот на овие уреди, исто така, мора да се управува и форматира.
Плевен

Плевен Бугарија
Површина
? <sup>2</sup>
Население
106.011
Регистарска ознака
ЕН (BG)
Административна поделба
Плевенска област
Градоначалник
Димитар Стојков
Надморска висина
116 м
Мрежно место
Координати:
43° 25′ С, 24° 37′ И
Плевен (|Плевен) е град во централниот дел на Северна Бугарија, административен центар на Плевенска област. Градот се наоѓа во централниот дел на Дунавската Низина и има население од 106.011 жители.
1 Личности
*
2 Галерија
Крџали

Крџали Бугарија
Површина
? <sup>2</sup>
Население
42.744
Регистарска ознака
К (BG)
Административна поделба
Крџалиска област
Градоначалник
Хасан Азис
Надморска висина
275 m
Мрежно место
Координати:
41° 39′ С, 25° 22′ И
Крџали (|Кърджали; |Kırcaali) е град во Јужна Бугарија. Тоа е административен центар на Крџалиската област. Градот се наоѓа во источниот дел на планината Родопи, на брегoт на реката Арда. Крџали се наоѓа на околу 15 km од античкиот град Перперикон. Во градот живее бројно турско население.
1 Историја
Месна легенда вели дека градот го носи името на Крџи Али, кој што после многу години на воени подвизи станал проповедник. После неговата смрт неговите следбеници основале населено место во близината на неговиот гроб. Иститот гроб е отворен во 20-те години на XX век, но тој бил празен. Археолозите сметаат дека тоа бил симболичен гроб.
Ливада

Ливада (|λιβάδι) — ареал од рамен или нерамен терен каде предоминираат треви. Обично местото наречено ливада има повеќе биоразновидност отколку пасиштето бидејќи тоа содржи не само трева, туку и многубројни едногодишни, двегодишни и повеќегодишни растенија.
0.1 Преодни ливади
Преодна ливада се јавува кога едно поле, пасиште, обработливо земјиште или друга исчистена земја повеќе не се исползува за земјоделство или пасе во голема мера и истото почнува да обраснува. Меѓутоа штом условите за ливада се достигнат, оваа состојба е само привремена, бидејќи овие колонизатори ќе бидат засенчени од дрвенестите растенија кои ќе надојдат и добро ќе се прилагодат.
0.2 Вечна ливада
Вечна ливада е онаа ливада каде животните околности засекогаш не им даваат на дрвенестите растенија да виреат. На пример:
* Алпски ливади се јавуваат на поголеми височини и се одржуваат со суровите климатски услови
* Крајбрежни ливади се одржуваат со прскањето на солената вода
* Пустински ливади се одржуваат со ниски количини на атмосферски врнежи
* Прерии се одржуваат со периоди на сурови суши и како такви се подложни на шумски пожари.
1 Ливадата како тема во уметноста
* „Таму долу в ливаѓето“ — македонска народна песна.* „Под Битола ливада“ — македонска народна песна.* „Ливадата се подновила“ — песна за деца на хрватскиот поет Григор Витез.* „Ливада со трева“ (англиски: ''An Acre of Grass'') — песна на ирскиот поет Вилијам Батлер Јејтс.* „Ливада“ — песна на српскиот поет Стеван Раичковиќ.* „Грантчестерски ливади“ (англиски: ''Grantchester Meadows'') — песна на британската рок-група Пинк флојд од 1969 година.
2 Поврзано
* Велд
* Влажна ливада
* Крајбрежна рамница
* Пасиште
* Плавна ливада
* Плато
* Поле
* Прерија
* Рамнина
* Савана
* Степа
Карл Шпицвег

Карл Шпицвег ( - ) — германски сликар и поет. Тој е сметан за еден од најважните претставници на периодот бидермајер.
Карл Шпицвег е роден во Унтерфаенхофт како вториот од трите сина на Франциска и Симон Шпицвег. Неговиот татко, богат трговец го образувал Карл за фармацевт.
Неговиот прв интерес за сликарството се појавил по прележување на долга болест. Започнал сам да се подучува, прецртувајќи ги делата на фламанските уметници. Првите слики му се објавени во хумористични списанија.
Во подоцнежните години Шпицвег ги посетил најголемите центри на уметност во Европа, проучувајќи ги делата, стилот и техниките на сликање на познатите уметници. Тој престојувал во Прага, Венеција, Париз, Лондон и Белгија. Неговите подоцнежни слики претставуваат или ексцентрични портрети или хумористични сцени.
Сер

Сер или Серез (грч. ''Σέρρες'', ''Серес''; |Serez, Серез) — град во Егејска Македонија. Тој е главен град на периферија во Централна Македонија, денешна Грција. Претставува и административен центар на Серскиот округ и истоимената Општина Сер.
1 Географија
Градот се наоѓа во Серското Поле, на 24 км источно од реката Струма во падините на планината Шарлија ( ''Βρόντος'') и 69 км североисточно од Солун.
2 Историја
Градот е основан од пајонското племе Сиропајони. Римјаните го спомнуваат како Serrae или Serrhae. Подоцна се истакнал како поважен град на Византија, штитејќи ја северната граница и патот низ Рупелската Клисура кон Бугарија. За кратко време бил освоен од Бугарите во X век. Во XIV век го освоиле Србите и се спомнува како главен град на царот Стефан Душан. Во 1383 година е заземен од Турците и во нивни раце останува сè до 1912 година. Тогаш по Првата балканска војна и припаѓа на Бугарија, но на следната 1913 година влегува во границите на Грција. За време на Првата и Втората светска војна повторно е окупиран од Бугарија.
3 Поврзано
* Серско Поле
* Серска тврдина
Лавина

Лавина — снежна маса што се лизга од високите планини. Лавина се движи брзо и со голема сила зголемувајќи сè до огромни размери и рушејќи и уништувајќи се пред себе. Лавина се случува кога дел од снегот ќе го надмине својот критичен праг на триење при што ќе се лизне подолу каде што влијае врз понатамошен снежен талог што придонесува кон продолжувањето на овој процес. Лавина може да стигни брзина од 100 км/ч и често предизвикува смрт кај оние личности во нејзиниот пат.
1 Лавината како тема во уметноста и во популарната култура
* „Лавина“ (англиски: ''Avalanche'') — песна на канадскиот пејач Леонард Коен од 1971 година.* „Лавина“ — збирка поезија на македонскиот поет Сашо Огненовски од 1995 година.* „Лавина“ — песна на рускиот поет Александар Пушкин од 1829 година.
Граблива птица

Граблива птица или птица-грабливка — птица која лови (за храна) користејќи ги главно канџите. Нивна одлика е закривениот врв на клунот и одличниот вид.
Дневните грабливи птици припаѓаат на редовите орли и соколовидни во неколку групи:
* јастребовидни
** орел-рибар
** јастреби: јастреби, орли, и американски мршојадци
** секретари
* соколовидни
** соколи: сокол
Ноќните грабливи птици (утки) се посебни и припаѓаат на свој ред.
Иако други групи на птици може да имаат слични еколошки улоги и на прв поглед понекогаш изгледаат сродни, ова главно се должи на конвергентна еволуција.
1 Поделба по име
* орли — големи птици со долги, широки крилја и големи нозе.
* соколи — мали до средни грабливки со долги зашилени крилја. За разлика од највеќето други грабливи птици, овие им припаѓаат на Соколите, а не на Јастребите. Многу од нив се особено брзи летачи. Тие не градат свои гнезда, туку се гнездат во стари гезда од други птици или пак несат јајца на рабовите од карпите или во шуплините од дрвата.
* утки — ноќни ловци со разни големини. Летаат бесшумно и имаат многу остар вид и слух.
* еи — големи, тенки јастреболики птици со долги опашки и долги тенки нозе. Највеќето ловат со едрење и кружење ниско над пасишта и мочуришта.
* јастреби се грабливки од средна големина кои му припаѓаат на редот Јастреби. Живеат главно во шумовити предели и ловат со ненадејни излети од скривалишта. Обично имаат долги опашки.
2 Поврзано
* Грабливост (предација)
* Соколарство
Љубен Лапе

Љубен Лапе (Прилеп, - , ) — македонски историчар и универзитетски професор.
1 Животопис
Потекнувал од сиромашно, но родољубиво прилепско семејство. Студиите ги завршил во Белград. Тој се вклучил во прогресивната студентска и работничка младина, која го продолжило недовршеното дело на илинденските борци.
По Ослободувањето, тој станал наставник, педагог и страствен истражувач на историјата на својот народ. Љубен Лапе ги „заорал првите бразди“ и по себе остава длабоки траги во разгранувањето на целокупното македонско историско минато. Неговите студенти од првите генерации го нарекувале „македонски Херодот”, „Татко на македонската историја”. Љубен Лапе се истакнувал во својата работа во повеќе правци: како организатор на наставата и научните установи, наставен педагог, истражувач и автор. По ослободувањето, во 1945 година, Лапе ја извршувал функцијата заменик-министер за образование во македонската Влада и интензивно работел на подготовка на програми и деловници за основно и за средно образование.
Основоположник е на обновениот Филозофски факултет (1946), на Катедрата и семинарот по историја (1948), Архивот на Македонија, Друштвото на историчарите и други установи. До крајот на својот живот, тој се грижел за збогатување на историскиот книжен и архивски фонд на Република Македонија, постојано продлабочувајќи ги научните сознанија за да им ги пренесе на своите студенти.
Како автор, тој напишал бројни научни трудови, разни студии, статии, реферати и монографии. Зад себе остави документирани зборници, автор е на „''Историјата на Македонија во XVIII, XIX, XX век''“, „''Пере Тошев во спомените на своите современици''“, „''Еден глас за сета Македонија''“, „''Димитар Поп Ѓорѓиев-Беровски''“ и др.
Тој е добитник на високи републички признанија и награди: „Климент Охридски“, „Гоце Делчев“, „Деветти Септември“. Одликуван е со „Орден на трудот II ред“, „Орден на Републиката со златен венец“ (1978) и многу други признанија и бил долгогодишен член на МАНУ.
Виножито (политичка партија)

Виножито (|Ουράνιο Τόξο, Ouránio Tóxo) — политичка партија на Македонците во Егејска Македонија.
Оформена е на 8 септември 1995 година, во Лерин. Виножито не се смета себеси за сепаратистичка партија, тврдење кое го застапува грчката влада. Седиштето на партијата е во градот Лерин. Виножито е членка на Европската слободна алијанса, а од 2022 е членка и на ФУЕН (Федерација на европските националности).
Партијата и нејзините активисти се осудувани, нивните партиски канцеларии се опожарувани и ограбувани. Тие се под постојан напад и притисок од страна на грчките медиуми.
Европскиот суд за човекови права донесе пресуда според која Грчката влада е виновна за прекршување на Европската конвенција за човекови права во однос на политичката партија. Судот и наложи на Грчката влада да и исплати на партијата компензација на износ од €35.000, кои организацијата Виножито ги искористи за повторно издавање на Букварот (Абецедарот) на македонски јазик, направен од грчката влада уште во 1925 година, под притисок на Лигата на народите, кој беше успешно претставен во Солун и Атина кон крајот на 2006 година со голема поддршка на Македонците од Егејска Македонија и голем број на грчки интелектуалци.
1 Резултати од избори
Во своето учество на изборите, Виножито ги покажала следниве резултати:
* Избори за европски парламент во 1999 година - 4.951 гласови или 0,08%.
* Локални избори во 2002 година - избран е еден советник во Леринскиот округ.
* Избори за европски парламент во 2004 година - 6.176 гласови или 0,098%.
* Локални избори во 2006 година - неколку претставници се избрани, меѓу нив и советник во Леринскиот округ.
* Избори за европски парламент во 2009 година - 4.514 гласови или 0,086%.
* Избори за европски парламент во 2014 година - 5.759 гласови
* Избори за европски парламент во 2019 година - 6.412 гласови или 0,11%
Артилерија

Артилерија е род од војската чие основно вооружување се топовите. Сите воени орудија што му нанесуваат удари на непријателот од голема далечина всушност претставуваат артилерија. Ракети за против-воздушна одбрана исто така спаѓаат под категорија на артилеријата.
Хомоним

Хомоним или истозвучница — збор што има две или повеќе различни значења. Пример: зборот јазик, може да значи анатомски орган, или пак говорен и/или пишан систем за комуникација.
Кога имаме случај на збор за две различни но на некој начин поврзани значења тогаш велиме дека имаме полисеми.
Во англискиот јазик ги имаме и следниве случаи:
* Хомограф е збор кој се пишува исто како некој друг збор, но има различно значење. Пример зборот to cleave може да означува нешто да се спои, но може да означува и поделба, разделба.
* Хомофон е збор кој се изговара исто како некој друг збор, но различно се пишува и има различно значење. Пример зборовите to, too, two или пак there, their, they're.
* Хетероними (или Хетерофони) се зборови кои се пишуваат исто ама поинаку се изговараат. Пример за хомограф збор е зборот desert (напуштен простор) и desert (пустина). Но зборовите mean (намера) и mean (средина, просечна вредност) не се хетероними (се изговараат исто, значи се хомоними).
* Капитоними се зборови кои се пишуваат исто но имаат различно значење кога се напишани со големи букви (и може но не мора да имаат различен изговор) - пример polish (да се исполира нешто, да се светне) и Polish (некој кој е од Полска, Пољак).
* Хетеролог е збор во различни јазици кој се изговара и пишува исто ама има различно значење.
Или може да појасниме, хомоним значи исто име, хомофон значи исто звучи, хомограф значи исто се пишува, хетероним значи различно име, хетерофон значи различно звучи.
Некој збор којшто е хомоним може истовремено да биде и хомофон и хомограф.